kardosdrur/scandi-wiki huggingface dataset:
FC Girondins de Bordeaux

FC Girondins de Bordeaux er en fransk fodboldklub fra Bordeaux, der i øjeblikket spiller i Ligue 2. Klubben vundet seks franske mesterskaber, og var i finalen i UEFA Cuppen i 1996.

Historie 
Klubben blev grundlagt i 1881 og spillede sin første sæson i den bedste franske liga i 1919.

I 1950 vandt klubben sit første franske mesterskab, og siden blev det til yderligere fem, senest i 2009. I 1987 vandt klubben både mesterskabet og pokalturneringen.

I 1996 vandt klubben først Toto Cuppen, hvilket gav adgang til UEFA Cuppen, hvor klubben nåede helt til finalen. Her blev den dog besejret 5-1 over to kampe af Bayern München.

Titler 
Ligue 1:
 Vinder (6): 1950, 1984, 1985, 1987, 1999, 2009 og 2021

Coupe de France
 Vinder (4): 1941, 1986, 1987 og 2013

UEFA Cup
 Sølv (1): 1996

UEFA Intertoto Cup
 Vinder (1): 1996

Kendte spillere 
  Alain Giresse
  Zinedine Zidane
  Christophe Dugarry
  Bixente Lizarazu
  Jean Tigana
  Bernard Lacombe
  Raymond Domenech 
  Eric Cantona 
  Jean-Pierre Papin
  Sylvain Wiltord
  Jaroslav Plasil

Danske spillere 
  Bent Kjær Jensen
  Niels-Christian Holmstrøm
  Jesper Olsen
  Jacob Friis Hansen
  Lukas Lerager
  Martin Braithwaite
  Andreas Cornelius

Eksterne henvisninger 

 http://www.girondins.com/ 

Bordeaux, FC Girondins de
Etableret i 1881
Gølstrup

Gølstrup ligger i Vendsyssel og er en lille landsby tæt ved Løkken og Hjørring. Den ligger i Hjørring Kommune og tilhører Region Nordjylland.

Gølstrup er 2 byer, den ene hedder Gølstrup, tidligere stationsby på den nedlagte Hjørring-Åbybro-bane, den anden hedder Rubjerg. 

I Gølstrup på Jelstrupvej ligger Gølstrup Fiskepark, og et par kilometer længere ude, Jelstrup Kirke.

Eksterne henvisninger 

Billeder fra Gølstrup og Jelstrup 
Jelstrup Kirke 

Lokaliteter i Hjørring Kommune
Tombak

Tombak er en meget duktil (strækbar) messing legering. Messing består primært af kobber og zink og tombak kendetegnes af et højt kobberindhold på ca. 80-90 %. Farven varierer fra rødlig til gylden. Korrosionsbestandigheden er god.

Anvendelser 
Legeringen anvendes til bælge. Den finder også fra tid til anden anvendelse i arkitekturen, hvor Tietgenkollegiet i Ørestaden i København og Diakonissestiftelsens Hospice er illustrative eksempler fra moderne tid.

Eksterne henvisninger 

Kobberlegeringer

de:Messing#Messingsorten
28 Weeks Later

28 Weeks Later er en britisk/spansk horror science fiction-film fra 2007, instrueret af Juan Carlos Fresnadillo

Handling 

28 Weeks Later foregår 28 uger senere, efter at Rage Virus brød ud i Storbritannien og gjorde alle, der blev inficerede med den, til zombie-lignende mennesker, der morderisk kastede sig over alt og alle. Efter 28 uger, er alle, som er smittet med Rage Virus døde af sult, og en amerikansk styrke trænger ind i London og erklære den fri for virusen. 
Nu vil man bygge London (Isle of Dogs) op igen, for at dem, der overlevede Rage Virus kan flytte tilbage til deres hjem. 
Men efter kort tid finder man et menneske, der er smittet med virusen, men hun viser ingen symptomer på, at hun er smittet. Så den amerikanske styrke tager hende hen til laboratoriet og finder så ud af, at hun er immun over for Rage Virus. Men hun har muligheden for at smitte andre...

Medvirkende 
 Catherine McCormack som Alice Harris 
 Robert Carlyle som Donald Harris 
 Jeremy Renner som Sgt. Doyle 
 Harold Perrineau som Flynn 
 Rose Byrne som Major Scarlet 
 Imogen Poots som Tammy Harris 
 Mackintosh Muggleton som Andy Harris

Eksterne henvisninger 
 

Film fra Spanien
Zombiefilm
Britiske film fra 2007
Pierino Gavazzi

Pierino Gavazzi (født 4. december 1950 i Provezze di Provaglio) er en tidligere italiensk landevejscykelrytter.

Mandlige cykelryttere fra Italien
Emile Daems

Emile Daems (født 4. april 1938) er en tidligere professionel landevejscykelrytter fra Genval, Belgien.

Eksterne henvisninger

Mandlige cykelryttere fra Belgien
Giorgio Furlan

Giorgio Furlan (født 9. marts 1966 i Treviso) er en tidligere italiensk landevejscykelrytter. Han vandt i 1990 det Italienske mesterskab i landevejsløb. Han kørte sammen med Bjarne Riis på Gewiss-Ballan-holdet i 1994 og 1995. I 1992 vandt han Tour de Suisse og La Flece Wallonne samt 13. etape af Giro d'Italia. I 1994 vandt han Milano San-Remo og Tirreno-Adriatico.

Referencer

Eksterne henvisninger 

Mandlige cykelryttere fra Italien
Call of Cthulhu

Call of Cthulhu henviser til flere artikler:

 Call of Cthulhu (novelle) – Gysernovelle skrevet af den amerikanske forfatter H.P. Lovecraft
 Call of Cthulhu (rollespil) – Rollespil baseret på forfatteren H.P. Lovecrafts Cthulhu-univers.
Avram Grant

Avraham "Avram" Grant (født 6. maj 1955) er en israelsk fodboldtræner.

Grant havde været træner i adskillige israelske ligaklubber, da han i 2002 erstattede Richard Møller Nielsen som landstræner for Israel. Han havde posten frem til 2006, hvor han blev ny teknisk direktør i Portsmouth F.C.. I 2007 blev han dog lokket til Chelsea F.C. af sin gode ven Roman Abramovich, der ejede klubben. I Chelsea blev han direktør for klubbens fodboldafdeling. Da klubben i september samme år fyrede den kontroversielle portugisiske træner José Mourinho blev Grant udpeget til ny træner.

Da Grant ikke har UEFA Pro Licens som træner, kan han i princippet kun være træner i klubben i 12 uger. Tidligere har FA dog givet dispensation fra reglen.

Efter sæsonen 07/08 besluttede Chelseas bestyrelse sig for at fyre Grant, da han ingen trofæer havde sikret klubben gennem sæsonen. Luiz Felipe Scolari blev senere hans afløser.

Eksterne henvisninger 

Fodboldtrænere fra Israel
Fodboldtrænere fra West Ham United F.C.
Fodboldtrænere fra Chelsea F.C.
Personer fra Petah Tiqwa
Trænere for Israels fodboldlandshold
UEFA Pro Licens

UEFA Pro Licens er en licens udstedt af UEFA til fodboldtrænere. UEFA pro-træner er er den højeste trænerlicens indenfor europæisk fodbold.  I Danmark tildeles den af DBU, efter at man har taget et 360 timer langt kursus. En UEFA pro-træne licens udløber efter 2 år.

Referencer 

Fodboldtrænere
Stanton (North Dakota)

Stanton er en amerikansk by og administrativt centrum for det amerikanske county Mercer County i staten North Dakota. I 2000 havde byen et indbyggertal på 345.

Byer i North Dakota
Rockmaskinen (band)

Rockmaskinen var et dansk band, der spillede kopimusik i egne arrangementer. Det var genrerne soul, blues, 60'er-pop og rhythm'n'blues, der især blev taget under kærlig behandling. Specielt sange fra Ray Charles, Little Richard, Rolling Stones, The Kinks og Elvis Presley blev fortolket af Rockmaskinen, der gennem årene fik sig et stort og trofast publikum.

Rockmaskinen kom oprindeligt fra Aalborg og har givet byen en kærlig karakteristik i sangen Aalborgrock.

Rockmaskinen havde sin storhedstid fra 1977 og frem til engang i slutningen af 80'erne. Gruppen er dog aldrig blevet officielt opløst og har lejlighedsvist spillet sammen frem til engang i slutningen af 90'erne. I den sidste del af gruppens aktive periode på rockscenen i det nordjyske var aktiviteten i bandet typisk koncentreret mod nogle meget lokalt populære rockshows op til jul på spillestedet Skråen i Aalborg.

Gruppen bestod af Malthe Nielsen på sang og guitar, Jakob Mygind på saxofon, Viggo Steincke på guitar, Klaus Thrane på trommer, Michael Bundgaard på keyboard, Mikael Bach og Leif Christensen på bas og Poul Ewald på mundharpe.

I december 2007 spillede Rockmaskinen efter flere års fravær igen julekoncerter på spillestedet Skråen i Aalborg.

Ved disse koncerter spillede Rockmaskinen dog uden guitaristen Viggo Steincke, der i øvelokalerne op til koncerterne måtte konstatere et tilbageslag af sin tinnitus.

Rockmaskinen har i de sidste år spillet "julekoncerter" på Skråen i Aalborg, sidste gang december 2012, hvor bandet kunne fejre sit 35 års jubilæum. Der er planer om julekoncert i 2013.

Referencer

Eksterne henvisninger 
 

Rockgrupper fra Danmark
Peter André

Peter André (født Peter James Andrea 27. februar 1973 i London) er en engelsk-australsk-cypriotisk sanger, der er mest kendt for sit hit Mysterious Girl fra 1995.

André voksede op i Australien og har cypriotiske rødder. Han bor nu i Dormansland i Surrey, England.

Andrés først album Peter André udkom i 1993, men det var først i 1995, han fik sit gennembrud med singlen Mysterious Girl, hvilket betød stor succes for albummet Natural, der udkom i 1996

Han er også kendt for sit ægteskab med glamourmodellen Katie Price. De giftede sig den 10. september 2005, en separation blev offentlig gjort i maj 2009 og ægteskabet endte 8. september 2009. De har to børn sammen.

Diskografi 
 Peter Andre (1993)
 Natural (1996)
 The Long Road Back (2004)
 A Whole New World (with Katie Price) (2006)
 Revelation (2009)
 Unconditional: Love Songs (2010)
 Accelerate (2010)
 Angels & Demons (2012)
 Big Night (2014)
 Come Fly with Me (2015)
 White Christmas (2015)

Eksterne henvisninger 

Sangere fra England
Allama Iqbal International Airport

Allama Iqbal International Airport er en lufthavn i Lahore, Pakistan. Lufthavnen er den næststørste i Pakistan efter Jinnah International Airport i Karachi. Lufthavnen har fået sit navn efter Allama Iqbal, der var en hovedkraft, da Pakistan blev grundlagt. Lufthavnen ligger 15 kilometer uden for Lahore.

Lufthavne i Pakistan
Technical Education Copenhagen

Technical Education Copenhagen (TEC) er en uddannelsesinstitution med ungdomsuddannelser og efteruddannelse for faglærte. På TEC kan man vælge mellem mere end 30 erhvervsuddannelser, EUX, teknisk gymnasium (HTX) på H.C. Ørsted Gymnasiet, 10. klasse og et stort udbud af kurser og efteruddannelse. TEC havde i 2019 4589 årselever og 680 ansatte. TEC er oprindeligt en sammenslutning af FagHøjskolen (Gladsaxe og Frederiksberg Tekniske Skole), Lyngby Tekniske Skole, Metalindustriens Fagskole (Ballerup), Landtransportskolen og Luftfartskolen.

5 adresser i Storkøbenhavn 
TEC har fem afdelinger i Storkøbenhavn. Hovedadressen ligger på Stæhr Johansens Vej 7 på Frederiksberg, tæt på Fasanvej metro. Der ligger derudover afdelinger i: Hvidovre, Ballerup, Gladsaxe og Lyngby.

Uddannelser på TEC 
 H.C. Ørsted Gymnasiet - Udbydes som HTX med følgende studieretninger, dog udbydes Kommunikation/it A og Programmering B som et såkaldt virtuel studieretning hvor 80% af undervisningen foregår virtuelt:
 Bioteknologi A og Idræt B
 Kommunikation/it A og Programmering B
 Kommunikation/it A og Programmering B (virtuel)
 Teknologi A og Design B
 Matematik A og Fysik A
 Matematik A og Kemi A
 Matematik A og Informatik B
 Matematik A og Programmering B
 Erhvervsuddannelser: Automatik, bygningsmaler, cykel- og motorcykelmekaniker, data og kommunikation, elektriker, elektronik og svagstrøm, finmekaniker, flytekniker, karrosserismed, køletekniker, lageruddannelsen, lastvognsmekaniker, lufthvansuddannelsen, ortopædist, personvognsmekaniker, serviceassistent, skiltetekniker, smed, tømrer, vejgodstransport (chauffør), vvs- og energispecialist og faglært rengøringstekniker 
 EUX: Automekaniker, Data og kommunikation, Elektriker, Personvognsmekaniker og Smed
 10. klasse rettet mod erhvervsuddannelserne og gymnasiet
 Efteruddannelse inden for: Lager og logistik, auto, bilsyn, automation, KNX, PROFIBUS, facility services, it, maling og overfladebehandling, vvs-energi, låsesmed og elfaget
 6 ugers jobrettet uddannelse for ledige

Eksterne henvisninger

Videre læsning 
 TEC's hjemmeside
 H.C. Ørsted Gymnasiets hjemmeside
 Kurser og efteruddannelse på TEC
 EUX på TEC

Kilder 

Erhvervsskoler i Danmark
Uddannelsesinstitutioner i København
Cheekha Dar

Cheekha Dar er det kurdiske navn for det bjerg, som menes at være det højeste i Irak.

Det menes at være 3.611 m højt. Bjerget ligger 6 kilometer nord for landsbyen, Gundah Zhur, som ligger i det vestlige Iran.

Det blev besteget i november 2004 af den engelske opdagelsesrejsende, Ginge Fullen. 

Bjerge i Asien
Kurdistan
Milano Malpensa Airport

Milano Malpensa Airport er en lufthavn 50 km fra Milano i Italien. Malpensa erstattede Milano Linate Airport, der ligger i udkanten af Milano i retning mod Venedig, som byens hovedlufthavn. Malpensa er Italiens anden største lufthavn efter Roms Fiumicino tidligere (Leonardo da Vinci Intl Airport). Lufthavnen håndterer ca. 21.7 million passager om året. Fra Danmark flyver SAS samt easyJet fra Københavns Kastrup lufthavn til Milano Malpensa.

Kode: MXP.

Henvisninger 

Lufthavne i Italien
Malpensa Airport
Mundtlig overlevering

Mundtlig overlevering er betegnelse for de processer som leveregler, historier, begivenheder, sagn, myter, ritualer, traditioner, m.m. videregives uden anvendelse af et skriftsprog.

Mundtlig overlevering kendes først og fremmest fra samfund, der ikke kender eller af anden grund ikke anvender skriftsprog. Her anvendes de til at at huske og bevare historier m.m. og videregive dem sammen med generelle leveregler fra en generation til den næste.

Mange mundtlige overleveringer bruges af frygt for afsløring ved nedskrivning. Det har været anvendt af religiøse mindretal i situationer, hvor de blev forfulgt, eller i krig af agenter, spioner eller udsatte ved fronten for at undgå, at hemmeligheder faldt i fjendens hænder.

Mange af verdenshistoriens store epos er overleveret mundtligt gennem mange generationer inden de er nedskrevet. Det gælder blandt andet Homers epos og de store indiske epos Rigveda, Ramayana og Mahabharata, som er af enormt omfang.

For at huske sådanne store værker har man brugt forskellige teknikker: de er ofte samlet på vers af en relativt ensartet længde med fast rytme i fortællingen og med rim som bogstavrim.

Dele af den indiske Rigveda er overleveret mundtligt gennem 2000 år. En væsentlig begrundelse, for at det har ladet sig gøre, er, at de hymner, som versene var knyttet til, skulle fremføres korrekt for at opnå den ønskede virkningen fra de højere magter. Hvis de blev fremsagt forkert, kunne virkningen blive den stik modsatte. Der var således en rituel pression, der medvirkede til at sikre en ensartet fremførelse, også over længere tid.

Derudover er det karakteristisk, at i de samfund, hvor de mundtlige overleveringer er fremtrædende, findes meget udbredte mundtlig fortælletraditioner, som de mundtlige overleveringer indgår i.

Med den stigende samfundsmæssige aktivitet i de moderne samfund mindskes anvendelsen af mundtlige overleveringer, men det er bemærkelsesværdigt, at de små historier, forældre fortæller deres børn, i vid udstrækning bygger på mundtlige overleveringer.

Traditioner
Historie
Litteratur
Tale
John Hiatt

John Hiatt (født 20. august 1952 i Indiana, USA) er en amerikansk rock, guitarist, pianist, sanger og sangskriver.

John Hiatt har inspireret mange andre musikere, bl.a. har Hanne Boel indsunget Don't Know Much About Love.

John Hiatt har aldrig opnået stjernestatus, men har gennem mange år haft en større og større tilhørerskarer, han benævnes som musikernes musiker.

Hiatt spillede i Amager Bio d. 17. oktober 2007, hvor han ene mand underholdt sit publikum med et bredt udvalg af sin sangskat, samt fortalte anekdoter fra sit liv. Blandt andet fortalte han, hvorledes LP'en "Bring the family" A&M records 395 158-2 blev til på kun 4 dage i samarbejde med Nick Lowe, Ry Cooder og Jim Keltner. Netop denne plade er et fint billede på Hiatt's fortællerkunst samt hans musikalske talent og er blevet en klassikker. Bonnie Raitt har indspillet Thing called Love fra pladen med stor succes.

Hiatt behersker flere instrumenter guitar, keyboard, og en af hans selvbiografiske tekster, "Stood up" fra Bring the Family, synger han netop til keyboard.

Eksterne henvisninger 

Musikere fra USA
Sangere fra USA
Har spillet på Roskilde Festival
Benazir Bhutto

Benazir Bhutto (født 21. juni 1953 i Karachi, død 27. december 2007 i Rawalpindi) var en pakistansk politiker, og verdens første kvindelige leder af et muslimsk land. Hun var premierminister i 1988-1990 og 1993-1996. 
Benazir Bhutto blev født d. 21. juni 1953 i Karachi som den ældste datter af den tidligere premierminister, Zulfikar Ali Bhutto, og Begum Nusrat Ispahani, som var af iransk oprindelse. Hun var uddannet ved Harvard University og Oxford University.

Efter hendes fars, Zulfikar Ali Bhutto, henrettelse i 1979 blev Benazir Bhutto leder af sin fars parti, Pakistan Peoples Party (PPP). Hun har flere gange siddet i husarrest fra 1979 til 1984 og var i eksil fra 1984 til 1986. Da Pakistans præsident Zia døde i 1988, opstod der et magttomrum i Pakistan, og ved det efterfølgende valg vandt Bhuttos parti PPP det største antal pladser i Nationalforsamlingen, og hun blev premierminister. 

Som premierminister formåede hun ikke at bekæmpe hverken Pakistans udbredte fattigdom, korruptionen eller den omfattende kriminalitet, og hun blev afsat med anklager om bl.a. korruption og krav om nyvalg fra Pakistans præsident i 1990. Hendes parti led nederlag ved valget, og hun blev herefter oppositionsleder. Ved valget i 1993 vandt PPP igen flertallet, omend knebent. Bhutto blev regeringsleder, men regeringen blev afsat i 1996 efter nye anklager om korruption og dårlig økonomisk ledelse. Bhutto sad derefter i selvvalgt eksil fra 1999 på grund af korruptionsanklagerne og vendte tilbage til Pakistan 18. oktober 2007. 

Inden hun vendte hjem, havde hun indgået en aftale med General Musharraf, så hun var garanteret amnesti. Samtidig var korruptionsanklagerne mod hende trukket tilbage. Samme dag som hun vendte hjem til Pakistan anrettedes et attentat mod hende i Karachi. Hendes kortege blev udsat for et bombeangreb og over 100 personer omkom, men Bhutto forblev uskadt. Da Musharraf indførte undtagelsestilstand i november 2007, protesterede Bhutto og planlagde stort organiserede protester mod regeringen. 9. november 2007 blev hun sat i husarrest, men slap fri dagen efter.

Død 

Benazir Bhutto blev efter et valgmøde i den pakistanske by Rawalpindi dræbt af 2 skud, der angiveligt skulle have ramt hende i hovedet og brystet, affyret af en mand, der pludselig dukkede op, da Bhutto og andre partiledere forlod mødet.   Den ukendte gerningsmand sprængte sig selv i luften, efter at han havde affyret skuddene mod Bhutto, hvorved yderligere 15 mennesker blev dræbt og flere såret. 
Benazir Bhutto døde på et nærliggende hospital den 27. december 2007 kl. 14.15 dansk tid.
Benazir Bhutto blev 54 år.

Referencer

Eksterne henvisninger 

 Benazir Bhutto's officielle hjemmeside
 Engelsk biografi

Politikere fra Pakistan
Pakistans premierministre
Personer dræbt i attentat
Kvindelige regeringschefer
Personer fra Karachi
Svendebrev

Et svendebrev er et bevis for, at man har færdiggjort en håndværksmæssig uddannelse såsom tømrer, elektriker eller lignende men også ved afslutning af de forholdsvis nye uddannelser såsom It-supporter.
Når man har modtaget et svendebrev, får man titlen "svend" inden for den håndværkerbranche, man er uddannet i.

For at kunne modtage et svendebrev må man gennemgå en faglig oplæring. Det kræver under danske forhold, at man uddannes efter vekseluddannelsessystemet, hvor man skiftevis deltager i et antal skoleforløb og praktikforløb. Når man er i praktik, kaldes det ofte "at være i lære", og man forbinder titlen "lærling" med dette. En lærling skal efter reglerne altid være under følgeskab af en udlært svend, der træder i stedet for lærlingens læremester.

Ved uddannelsens afslutning aflægger lærlingen en svendeprøve, hvor han eller hun skal bevise, at fagets håndteringer og teori er indlært, så de kan bruges til udførelse af en praktisk opgave.

I dag er der en del fag forbundet med erhvervsuddannelserne, så svendebrevet fungerer mere som bevis for ens mesterlæretid, hvortil der suppleres med et eksamensbevis fra skolen med alle karakterer fra samtlige fag inklusive svendeprøven.
Af svendebrevet fremgår udelukkende karakteren for den afsluttende svendeprøve. En uddannelse kan eksempelvis indeholde fag som engelsk eller informationsteknologi som vil kunne give merit i forbindelse med overbygning eller påbegyndelse af anden uddannelse, hvortil svendebrevet ikke vil være dokumentation nok.

Eksterne henvisninger 
 Undervisningsministeriet: Vekseluddannelse i håndværksuddannelser 

Erhvervsuddannelse i Danmark
Håndværk
Prøvebeviser
Frederik Foersom

Frederik Foersom (13. juni 1805 – 4. maj 1854) var en dansk komponist og organist ved Vor Frue kirke i Odense fra 1836. Fra 1843 var han desuden musiklærer ved Katedralskolen og deltog ivrigt i byens musikliv. Han benævnes musikdirektør og var titulær krigsassessor og en tid (omkring 1842) overordnet befalingsmand i borgervæbningen. Han var søn af Peter Christian Foersom og bror til skuespilleren C. M. Foersom.

Musik 
 Rind nu op i Jesu navn (salme 1846)
 Rondolette (klaver 1854)
 Jubel-Cantate (ved farens 50 års organistjubilæum 1840)
 Introduction (orgel ved kgl. skuespiller C. M. Foersoms begravelse)
 Morgensang (To Sange ved en Skole-Examen)
 Reformations-Cantate (kor og orgel)
 Seiersmarsch (klaver)
 Sørge-Cantate (3-stemmigt mandskor)
 Syngeøvelser til Brug ved Sang-Undervisningen i Borger- og Almueskoler (1850)
 Din Skaal og min Skaal (sang med klaver)
 Rondo à la turca (klaver)
 Variations sur un theme original (klaver)

Kilder 
 Dansk biografisk Leksikon 1905

Komponister fra Danmark
Danskere i 1800-tallet
Organister fra Danmark
Personer fra Odense
Achham District

Achham District er et af Nepals 75 administrative og politiske regioner, betegnet distrikter (lokalt betegnet district, zilla, jilla el. जिल्ला). Achham er et distrikt i bakkeområdet Middle Hills, som ligger i Seti Zone i Far-Western Development Region.

Achham areal er 1.680 km² og der boede ved folketællingen 2001 i alt 231.285 og i 2007 258.345 i distriktet. Distriktets politiske organ District Development Committee er sammensat gennem indirekte valg, med repræsentation fra hver af de 9-17 administrative enheder ilakaer, hvert distrikt er opdelt i. 

Achham District er endvidere opdelt i 75 udviklingskommuner (lokalt navn: Gaun Bikas Samiti (G.B.S.) el. Village Development Committee (VDC)), hvoraf byer med over 10.000 indbyggere kategoriseres som købstæder (municipalities). 

Achham District er udviklingsmæssigt – gennem anvendelse af FN og UNDP's Human Development Index – kategoriseret som nr. 69 ud af Nepals 75 distrikter.

Se også 
 Oversigt over alle 75 distrikter i Nepal

Eksterne henvisninger 
 Kort over Achham District
 Achham District sundhedsprofil – fra FN-Nepal (på engelsk)

Distrikter i Nepal
Arghakhanchi District

Arghakhanchi District er et af Nepals 75 administrative og politiske regioner, betegnet distrikter (lokalt betegnet district, zilla, jilla el. जिल्ला). Arghakhanchi er et distrikt i bakkeområdet Middle Hills, som ligger i Lumbini Zone i Western Development Region.

Arghakhanchi areal er 1.193 km² og der boede ved folketællingen 2001 i alt 208.391 og i 2007 232.773 i distriktet. Distriktets politiske organ District Development Committee er sammensat gennem indirekte valg, med repræsentation fra hver af de 9-17 administrative enheder ilakaer, hvert distrikt er opdelt i. 

Arghakhanchi District er endvidere opdelt i 42 udviklingskommuner (lokalt navn: Gaun Bikas Samiti (G.B.S.) el. Village Development Committee (VDC)), hvoraf byer med over 10.000 indbyggere kategoriseres som købstæder (municipalities). 

Arghakhanchi District er udviklingsmæssigt – gennem anvendelse af FN og UNDP's Human Development Index – kategoriseret som nr. 33 ud af Nepals 75 distrikter.

Se også 
 Oversigt over alle 75 distrikter i Nepal

Eksterne henvisninger 
 Kort over Arghakhanchi District
 Arghakhanchi District sundhedsprofil – fra FN-Nepal (på engelsk)

Distrikter i Nepal